cyanic-selkie/wikianc huggingface dataset:
True Blue
Εμπορικότητα
Ήταν επίσης μια εμπορική επιτυχία στην Ασία και την Ωκεανία. Στην Ιαπωνία κέρδισε τα βραβεία "Album of the Year Pop Solo" και "Grand Prix Album of the Year" για το άλμπουμ, ενώ η Μαντόνα τιμήθηκε "Καλλιτέχνης της Χρονιάς". Στο Χονγκ Κονγκ έγινε πλατινένιο, στην Αυστραλία τέσσερις φορές πλατινένιο (280.000 αντίτυπα) και στη Νέα Ζηλανδία πέντε φορές πλατινένιο (75.000 αντίτυπα).
Το True Blue είναι η μεγαλύτερη εμπορική επιτυχία στην Ευρώπη, όπου έμεινε στα "European Top 100 Albums charts" για 34 συνεχόμενες εβδομάδες (από 19 Ιουλίου 1986 έως 7 Μαρτίου 1987) - ρεκόρ οπού δεν έχει ξεπεραστεί μέχρι σήμερα. Πήγε στην κορυφή και στο Ηνωμένο Βασίλειο, καθιστώντας την ως την πρώτη Αμερικανίδα καλλιτέχνη (άντρας - γυναίκα) που κάνει ντεμπούτο με το άλμπουμ στο νούμερο ένα στην ιστορία των Βρετανικών τσαρτς. Παρέμεινε στο ένα για έξι εβδομάδες και γενικά στα τσαρτ 85 εβδομάδες, ήταν το καλύτερο σε πωλήσεις άλμπουμ του 1986 εκεί και έχει πιστοποιηθεί επτά φορές πλατινένιο με 2,1 εκατ. αντίτυπα. Μέχρι σήμερα έχει πουλήσει 1.353.100 αντίτυπα στη Γαλλία, 1.000.000 στη Γερμανία και 1.500.000 στην Ιταλία (οι μεγαλύτερες πωλήσεις από ξενο καλλιτέχνη εκεί).
Κληρονομιά
Susan Carpenter-McMillan - "Papa Don't Preach" is a message song that everyone is going to take the wrong way. Immediately they're going to say I am advising every young girl to go out and get pregnant. When I first heard the song, I thought it was silly. But then I thought, wait a minute, this song is really about a girl who is making a decision in her life. She has a very close relationship with her father and wants to maintain that closeness. To me it's a celebration of life. It says, 'I love you, father, and I love this man and this child that is growing inside me'. Of course, who knows how it will end? But at least it starts off positive."
Τα συνοδευτικά βίντεο κλιπ του άλμπουμ έχουν και πολιτιστική σημασία. Ο Semonche εξήγησε ότι με το άλμπουμ η Μαντόνα θα μπορούσε να εμφανιστεί στην τηλεόραση η οποία θα είχε ως αποτέλεσμα την αύξηση της δημοτικότητάς της. Προσπάθησε να πειραματιστεί με διαφορετικές μορφές και στυλ στα βίντεο και στη διαδικασία κατασκευής μιας νέας εικόνας και ταυτότητας στο κάθε ένα. Εφάρμοσε μια διαφορετική αισθητική στρατηγικής για να τονίσει τα τραγούδια της, αφηγηματικά και αποδομώντας το πραγματικό νόημα του τραγουδιού. Το 1986 στα MTV Video Music Awards, απονεμήθηκε στη Μαντόνα ένα "επίτευγμα ζωής" βραβείο, "Video Vanguard Award", αναγνωρίζοντας την επίδραση των μουσικών βίντεο της στη μουσική βιομηχανία και τον λαϊκό πολιτισμό. Ήταν η πρώτη γυναίκα καλλιτέχνης που έλαβε τέτοια τιμή.
Προσωπικό
Source
Πηγές
Κατηγορία:Δισκογραφία της Μαντόνα Κατηγορία:Άλμπουμ του 1986 Κατηγορία:Άλμπουμ της Μαντόνα
Time Does Not Heal
Το Time Does Not Heal είναι το τέταρτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Φεβρουάριο του 1991 μέσω της δισκογραφικής εταιρείας "Combat Records" και επανεκδόθηκε σε μορφή CD στις 6 Μαρτίου του 2000 από την "Century Media". Η ίδια εταιρεία κυκλοφόρησε το άλμπουμ στις 28 Ιουλίου 2008 με δύο ζωντανές εκτελέσεις των "The Promise of Agony" και "I Don't Care About You".
Η διάρκεια του δίσκου ξεπερνάει τη μία ώρα, με εννέα συνθέσεις οι οποίες διαρκούν από πέντε ως εννέα λεπτά, ενώ η αρχική έκδοση του ανέφερε ότι περιέχει 246 ριφ.
Αυτός ήταν ο τελευταίος δίσκος του συγκροτήματος το οποίο διαλύθηκε το 1992 και παρ' όλο που επανενώθηκε από το 2002 ως το 2005, δεν κυκλοφόρησε κάποια νέα ηχογράφηση.
Τραγούδια
1. Time Does Not Heal (Hoglan, Eriksen, Reinhart) - 6:40
2. Pain's Invention, Madness (Hoglan, Eriksen) - 7:44
3. Act of Contrition (Hoglan, Eriksen) - 6:10
4. The New Priesthood (Hoglan, Eriksen) - 7:15
5. Psychosexuality (Hoglan, Eriksen) - 8:56
6. An Ancient Inherited Shame (Hoglan, Reinhart) - 9:16
7. Trauma and Catharsis (Hoglan, Reinhart) - 8:22
8. Sensory Deprivation (Hoglan, Eriksen) - 7:36
Τα μέλη του συγκροτήματος
Το "Time Does Not Heal" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Dark Angel Κατηγορία:Άλμπουμ του 1991
Πιρί Μεχμέτ Πασάς
Ο Πιρί Μεχμέτ Πασάς (τούρκικα:Pîrî Mehmed Paşa) (- 1533) ήταν Οθωμανός Βεζίρης επί βασιλείας Σελίμ Α΄ και Σουλεϊμάν Α΄ κατά τα έτη 1518 - 1523.
Βιογραφία
Η ημερομηνία γέννησης του Πιρί Μεχμέτ πασά είναι άγνωστη. Σύμφωνα με ιστορικούς γεννήθηκε στο Άκσαραϋ. Ο Πιρί Μεχμέτ πασάς πολέμησε μαζί με τον σουλτάνο Σελίμ το 1514 στη μάχη του Τσαλντιράν. Ο Πιρί Μεχμέτ Πασάς συμμετείχε και σε άλλες μάχες όπως του Βελιγραδίου 1521 και του κάστρου των Ιωαννιτών ιπποτών στη Ρόδο το 1522. Στις 25 Ιανουαρίου 1517 διαδέχθηκε τον Γιουνούς Πασά και έγινε Μεγάλος Βεζίρης μέχρι τις 27 Ιουνίου 1523 όπου τον διαδέχθηκε ο Πάργαλης Ιμπραήμ πασάς. Πέθανε το 1533 στη Σηλυβρία και τάφηκε εκεί.
Δείτε επίσης
Κατηγορία:Μεγάλοι Βεζίρηδες
Βιοτεχνολογικές εφαρμογές των μικροφυκών
Τα μικροφύκη εμφανίζουν ιδιαίτερο ενδιαφέρον λόγω των πλεονεκτημάτων που παρουσιάζουν. Αυτά είναι η ευκολία στην καλλιέργειά τους, στον χειρισμό τους, στην πρόσληψη των θρεπτικών συστατικών τους και στην παραγωγή διάφορων τοξινών, η χρήση των οποίων φαίνεται να είναι ευρεία στον τομέα της ιατρικής και της φαρμακευτικής. Οι τομείς την βιοτεχνολογίας στους οποίους χρησιμοποιούνται τα μικροφύκη είναι πολλοί, όπως ο τομέας της υγείας (εμβόλια, φάρμακα), στα καλλυντικά και συμπληρώματα διατροφής, στην βιοαποικοδόμηση καθώς και στην παραγωγή βιοντίζελ. Επιπλέον, αποτελούν πηγή τροφής για πολλούς οργανισμούς.
Τομέας υγείας
Τα μικροφύκη, παράγουν ουσίες, π. χ τοξίνες, που έχει αποδειχθεί  ότι έχουν αξιόλογες θεραπευτικές ιδιότητες. Το μικροφύκος Nostoc elipsosporum παράγει την πρωτεΐνη κυανοβιρίνη, που εμποδίζει την διαδικασία της αντιγραφής και ελαττώνει την παθογένεια των ρετροϊών (in vitro). Επιπλέον, η κρυπτοφυκίνη 1 (cryptophycin 1) αποτελεί ανασταλτικό παράγοντα της μίτωσης του απλού ερπητοϊού, του ιού της ιλαράς και του HIV 1. Έρευνες έχουν δείξει ότι η γλυκοπρωτεϊνη που παράγεται από το Chorella vulgaris προστατεύει από την μετάσταση όγκων και από την ανοσοκαταστολή που προκαλείται από τις χημειοθεραπείες. Επιπροσθέτως οι τοξίνες, σαξιτοξίνη και τετροδοτοξίνη έχουν ασφαλή και αποτελεσματική δράση ως τοπικό αναισθητικό. Ωστόσο η τετραδοτοξίνη (TTX), πειραματικά έχει βρεθεί ότι περιορίζει την επιθυμία για ναρκωτικά και μπορεί να χρησιμοποιηθεί ως θεραπευτικό μέσο για την απεξάρτηση από την ηρωίνη. Το οκαδαϊκό οξύ είναι ισχυρή τοξίνη, που χρησιμοποιείται στην θεραπεία των διάφορων νευροπαθολογικών ασθενειών και των νευροεκφυλιστικών νόσων. Πολλές τοξίνες έχουν αντικαρκινική δράση και χρησιμοποιούνται για την καταπολέμηση της οστεοπόρωσης. Καροτενοειδή που προέρχονται από μικροφύκη, όπως το β-καροτένιο, η ασταξανθίνη καθώς επίσης πολυακόρεστα λιπαρά οξέα (DHA και EPA) έχει δειχθεί ότι έχουν ισχυρή αντιφλεγμονώδη και αντιοξειδωτική δράση. [1]
Νανοσωματίδια-μικρορομπότ μικροφυκών για την in-vivo μεταφορά αντιβιοτικών
Πρόσφατα αποκαλύφθηκε η αξία των μικροφυκών προς την κατασκευή βιοϋβριδικών νανοσωματιδίων-μικρορομπότ με πρωτοποριακές χρήσεις στον κλάδο της Βιοιατρικής (π.χ. in vivo μεταφορά αντιβιοτικών σε εξειδικευμένες θέσεις, όπου αναπτύσσεται βακτηριακή λοίμωξη). Τα νανοσωματίδια-μικρορομπότ (NMRs: nano-microrobots) αποτελούν σημαντικά εργαλεία των σύγχρονων επιστημών. Έχουν τη δυνατότητα να εκτελούν με ακρίβεια έργα σε κλίμακα μικρομέτρων, ως απόκριση σε συγκεκριμένα ερεθίσματα. Αυτή η ικανότητα οφείλεται σε διάφορους μηχανισμούς προώθησης, που μπορούν να διαχωρισθούν αδρά σε αυτούς που βασίζονται σε καύσιμα (fuel-based) και σε αυτούς δεν απαιτούν καύσιμα (fuel-free). Σύμφωνα με την πρώτη και παραδοσιακή προσέγγιση, τα νανο-μικρορομπότ κινούνται μέσω ενέργειας που προέρχεται από τη χημική διάσπαση μορίων από καταλύτες. Ωστόσο, τα συγκεκριμένα μικρορομπότ είναι ακατάλληλα για χρήσεις εντός βιολογικών συστημάτων – αφού τα καύσιμα που χρησιμοποιούνται είναι κατά βάση μη βιοσυμβατά και ενέχουν τοξικότητας.
Το ενδιαφέρον για την εκμετάλλευση των νανο-μικρορομπότ σε βιολογικές εφαρμογές αποκάλυψε την ανάγκη σχεδιασμού βιοσυμβατών κατασκευών που κινούνται χωρίς τη χρήση καυσίμων. Στο πλαίσιο αυτό, προέκυψε η ιδέα για τη αξιοποίηση βιολογικών μονάδων με χρήσιμες έμφυτες λειτουργίες προς τον σχεδιασμό βιοϋβριδικών νανο-μικρορομπότ. Οι συγκεκριμένες κατασκευές - χάρη στη βιολογική τους βάση - κινούνται ελεγχόμενες από εξωτερικά ερεθίσματα όπως ηλεκτρικά και μαγνητικά πεδία, φως και υπερήχους. Οι πρώτες προσπάθειες κατασκευής βιοϋβριδικών νανο-μικρορομπότ αφορούσαν τη χρήση βακτηρίων ως αυτόνομα συστήματα ακριβούς κίνησης, ωστόσο η αξιοποίηση τους υποκρύπτει κινδύνους.
Τα τελευταία έτη, η επιστημονική κοινότητα προχώρησε στον σχεδιασμό βιοϋβριδικών νανο-μικρορομπότ με τη εκμετάλλευση μονοκύτταρων μικροφυκών του γλυκού νερού. Συμφωνά με το πρωτόκολλο, τα μικροφύκη τροποποιούνται προς τη πρόσδεση νανοσωματιδίων σχηματίζοντας μικρορομπότ ευρείας λειτουργικότητας. Σε αυτόν τον υβριδισμό, τα μικροφύκη παρέχουν σημαντικά εγγενή χαρακτηριστικά όπως αυτόνομη κίνηση, χαμηλή κυτταροτοξικότητα, καλή βιο-αποδομησιμότητα, σήματα μαγνητικού συντονισμού και αυτοφθορίζουσες χρωστικές. Από την άλλη, τα νανοσωματίδια μιμούνται τα κύτταρα και προσφέρουν χρήσιμες ιδιότητες όπως πρόσδεση και θωράκιση επιθυμητών φορτίων από βιολογικά περιβάλλοντα, μειωμένη ανοσολογική απόκριση και ειδική πρόσδεση σε παθογόνα-στόχους. Αυτή η σύγχρονη προσέγγιση βιοϋβριδικών νανο-μικρορομπότ υπερτερεί των κλασσικών βακτηριακών βιοϋβριδίων σε ένα κύριο σημείο: τα βιοϋβριδικά νανο-μικρορομπότ από μικροφύκη προσφέρονται για χρήση σε in vivo εφαρμογές.
Μεταξύ άλλων, η χρήση τους για τη μεταφορά αντιβιοτικών σε εξειδικευμένες θέσεις εντός βιολογικών συστημάτων παρέχει ενθαρρυντικά αποτελέσματα. Συγκεκριμένα, τα νανο-μικρορομπότ που προέρχονται από το χλωροφύκος Chlamydomonas reinhardtii με νανοσωματίδια περιβαλλόμενα από μεμβράνη ουδετερόφιλων έχουν δοκιμαστεί επιτυχώς για τη μεταφορά φορτίου in vivo, έναντι της πνευμονικής λοίμωξης VAP (πνευμονία που σχετίζεται με τον αναπνευστήρα). Μάλιστα, πιστεύεται πως η διερεύνηση εναλλακτικών μεθόδων χορηγίας και η εκμετάλλευση του εγγενούς φωτοτακτισμού των μικροφυκών θα επιτρέψει την ακριβέστερη στόχευση, για τη θεραπεία πιο σύνθετων λοιμώξεων. Η μεταφορά αντιβιοτικών με χωρική και χρονική ακρίβεια αναμένεται να περιορίσει τη διαδεδομένη και αλόγιστη χρήση των φαρμάκων. Με τον τρόπο αυτό, η αξιοποίηση των σύγχρονων βιοϋβριδικών νανο-μικρορομπότ δύναται να εξομαλύνει το πρόβλημα σχηματισμού πολύ-ανθεκτικών παθογόνων στελεχών βακτηρίων.
Πηγή τροφής
Τα μικροφύκη αποτελούν πηγή τροφής για το ζωοπλαγκτό αλλά και για τις ανώτερες μορφές ζωής. Αποτελούν τροφή με υψηλή θρεπτική αξία και έχουν εύπεπτη μορφή. Επίσης, η παρουσία τους στις ιχθυοκαλλιέργειες δημιουργεί το κατάλληλο περιβάλλον προκειμένου να επιβιώσουν και να αναπαραχθούν τα ψάρια.
Καλλυντικά-Συμπληρώματα διατροφής
Τα μικροφύκη χρησιμοποιούνται και για την παραγωγή καλλυντικών. Το μικροφύκος Dunaliella salina, έχει ισχυρή αντιοξειδωτική δράση, περιέχει μεγάλη ποσότητα καροτενοειδών και χρησιμοποιείται ως συστατικό των καλλυντικών αλλά και ως συμπλήρωμα διατροφής. Η πολύ γνωστή σπιρουλίνα, που χρησιμοποιείται ως συμπλήρωμα διατροφής από τους ανθρώπους προέρχεται από γένος βρώσιμων κυανοβακτηρίων (Arthrospira maxima, Arthrospira platensis, Arthrospira fusiformis).
Η σπιρουλίνα περιέχει όλα τα θρεπτικά συστατικά που χρειάζεται ο οργανισμός, βιταμίνες και ιχνοστοιχεία. Αποτελεί πηγή οργανικού σιδήρου και δεν είναι καθόλου τοξική ως τροφή. Είναι 58 φορές πιο πλούσια σε σίδηρο συγκριτικά με το ωμό σπανάκι και 28 φορές πλουσιότερη, σε σχέση με το ήπαρ του ωμού βοδινού. Επίσης, αποτελεί πηγή βιταμίνης Ε και β-καροτίνης. Αντίθετα από την συνθετική βιταμίνη-Α και εκείνη των ιχθυελαίων, το β-καροτένιο είναι μη τοξικό, ακόμη και σε μεγάλες ποσότητες.
Βιοαποικοδόμηση
Στα μικροφύκη, πραγματοποιείται μία πλειάδα βιοχημικών διαδικασιών, που μπορούν να μειώσουν την τοξικότητα μη ουσιωδών ιχνοστοιχείων, όπως Hg και Cd. Χρησιμο είναι να αναφερθεί και η ομοιόσταση κατά των βαρέων μετάλλων, στο κυτόπλασμα. Στο μικροφύκος Chlamydomonas reinhardtii, παρατηρήθηκε υψηλή συγκέντρωση κυστεΐνης. Το αμινοξύ αυτό διαθέτει μία σουλφυδρολομάδα, στην οποία συνδέεται η τοξική ουσία. Πρωτεΐνες που απομονώθηκαν από τον παραπάνω μικροοργανισμό ήταν πλούσιες σε κυστεΐνη, συγκριτικά με αντίστοιχες πρωτεΐνες που απομονώθηκαν από τον αντίστοιχο μικροοργανισμό, ο οποίος όμως είχε αναπτυχθεί σε φυσιολογικό υπόστρωμα, χωρίς τοξικές ουσίες. Διαθέτουν μηχανισμούς ανθεκτικότητας σε διάφορα ξενοβιοτικά ακολουθώντας ενδοκυτταρικές βιοχημικές διαδικασίες.
Παραγωγή βιοντίζελ
Το βιοντίζελ είναι εναλλακτικό του συμβατικού καυσίμου ντίζελ και παράγεται από ανανεώσιμες βιολογικές πηγές, όπως οι φυτικές και ζωικές λιπαρές ουσίες. Η κατανάλωση του έχει αρκετά οφέλη διότι είναι βιοδασπώμενο, μη τοξικό και εκπέμπει πολύ μικρές ποσότητες επιβλαβών αερίων. Το βιοντίζελ μπορεί να παραχθεί χρησιμοποιώντας καλλιέργειες μικροφυκών, όπως του Scenedesmus obliquus (Χλωροφύκος), Botryococcus braunii (Χλωροφύκος), Cylindrotheca sp. (Χλωροφύκος), Schizochytrium sp. κλπ. Έχουν πολύ υψηλότερους ρυθμούς ανάπτυξης και παραγωγικότητας σε σύγκριση με άλλα φυτικά είδη γεωργικών καλλιεργειών, καθώς και άλλα υδρόβια φυτά. Η παραγωγή λιπαρών (κατάλληλων για την παραγωγή biodiesel) που μπορεί να περιέχει η βιομάζα των μικροφυκών μπορεί να φτάσει μέχρι και το 30% (w/w).
Η διαδικασία παραγωγής βιοντίζελ από τα μικροφύκη ξεκινά με την καλλιέργεια του μικροφύκους σε κατάλληλο μέσο (συνήθως θαλασσινό νερό) με σκοπό την αύξηση της βιομάζας του οργανισμού στα επιθυμητά επίπεδα. Στο στάδιο αυτό είναι απαραίτητη η παροχή στον οργανισμό των κατάλληλων στοιχείων και συνθηκών (π.χ. CO2, ηλιακό φως) που χρειάζονται για να αναπτυχθούν. Μόλις η βιομάζα φτάσει στα επίπεδα που επιθυμούμε, γίνεται συγκομιδή της. Ακολουθεί κατάλληλη επεξεργασία (εκχύλιση με ειδικό διαλύτη) ώστε να ανακτηθούν τα λιπαρά οξέα από τα μικροφύκη, τα οποία στη συνέχεια θα μετατραπούν σε βιοντίζελ. Το υπόλειμμα της βιομάζας μπορεί να χρησιμοποιηθεί ξανά για διάφορες άλλες διεργασίες. [4]
Όπως αναφέρθηκε προηγουμένως, τα μικροφύκη αποτελούν ιδιαίτερη πηγή ενδιαφέροντος στον τομέα παραγωγής βιοκαυσίμων χάρη στην ικανότητά τους να αναπτύσσονται και να αυξάνουν την βιομάζα τους με ταχύτατους ρυθμούς, καθώς και στην υψηλή τους περιεκτικότητα σε λιπαρά οξέα (σε ορισμένες περιπτώσεις μπορεί να φτάσει το 80% του ξηρού τους βάρους). Το ενδιαφέρον αυξάνεται συνεχώς, καθώς οι ενεργειακές ανάγκες του ανθρώπου όλο και αυξάνονται, ενώ ταυτόχρονα εξαντλούνται οι πηγές απ’ όπου αντλείται αυτή η ενέργεια. Ωστόσο, η παραγωγή βιοντίζελ από τα μικροφύκη καθίσταται δύσκολη από διάφορες τεχνικές και οικονομικές δυσκολίες, οι οποίες, όμως, θα ξεπεραστούν όσο γίνονται πρόοδοι στους τομείς της βιοτεχνολογίας και της παραγωγής καυσίμων. [5]
Βιοαέριο
Μία από τις δυνατότητες για απόκτηση ανανεώσιμης ενέργειας από μικροφύκη είναι η παραγωγή βιοαερίου χρησιμοποιώντας τη διεργασία της αναερόβιας πέψης, δηλαδή της αποσύνθεσης οργανικής ύλης κάτω από ένα περιβάλλον χωρίς οξυγόνο. Η αναερόβια πέψη βιομάζας μικροφυκών έχει αποτελέσει αντικείμενο ερευνητικών μελετών από τη δεκαετία του '50. Η πρώτη έρευνα δημοσιεύθηκε από τους Golueke et al., που ασχολήθηκαν με μία μεικτή καλλιέργεια των μικροφυκών Chlorella sp. και Scenedesmus sp. Μέχρι τώρα έχει μελετηθεί η πρόοδος και η αποτελεσματικότητα της διαδικασίας σε διάφορα είδη όπως Scenedesmus sp., Spirulina sp., Euglena sp. και Chlorella vulgaris, Melosira sp. και Oscillatoria sp. Η παραγωγή βιοαερίου μέσω της αναερόβιας πέψης έχει αξιολογηθεί ως μια από τις πιο ενεργειακά αποδοτικές και περιβαλλοντικά επωφελείς τεχνολογίες παραγωγής βιοενέργεια ς. Ωστόσο, η εφαρμογή της στα μικροφύκη εξακολουθεί να μην είναι βελτιστοποιημένη λόγω πολυάριθμων τεχνικών και χημικών περιορισμών.
Διαδικασία
Για να πραγματοποιηθεί η αναερόβια πέψη της βιομάζας των μικροφυκών απαιτείται αρχικά να γίνει καλλιέργεια τους. Τα πιο συχνά χρησιμοποιούμενα συστήματα καλλιέργειας είναι οι ανοικτές δεξαμενές (open ponds), οι φωτο-βιοαντιδραστήρες (PBR) και υβριδικά συστήματα που χρησιμοποιούνται επί του παρόντος σε ερευνητική και βιομηχανική κλίμακα .Μετά την καλλιέργεια, η βιομάζα μικροφυκών πρέπει να διαχωριστεί από τα απόβλητα του  βιοαντιδραστήρα. Οι βασικές μέθοδοι συλλογής μικροφυκών είναι η καθίζηση, η φυγοκέντρηση καθώς και χειροκίνητες τεχνικές.
Ακολουθεί η διαδικασία της αναερόβιας πέψης που αποτελείται από τέσσερα στάδια: Υδρόλυση, Οξεογένεση, Ακετογένεση, Μεθανογένεση. Η διεργασία λαμβάνει χώρα σε αντιδραστήρες που ονομάζονται αναερόβιοι χωνευτήρες. Τα κύρια προϊόντα της διαδικασίας είναι:
Η απόδοση σε μεθάνιο εξαρτάται από το είδος των μικροφυκών, τη θερμοκρασία και το pH της αναερόβιας πέψης, τον υδραυλικό χρόνο παραμονής (HRT), το ρυθμό οργανικής φόρτισης (OLR), την προεπεξεργασία της βιομάζας των φυκών  και την παρουσία ή απουσία των αναστολέων της μεθανογένεσης.
Πλεονεκτήματα
Η βιομάζα των μικροφυκών έχει υψηλότερη αποδοτικότητα στη φωτοσύνθεση,  υψηλότερη δέσμευση CO2 και υψηλότερη παραγωγή βιομάζας, σε σχέση με τα ανώτερα φυτά. Οι ρυθμοί ανάπτυξης τους είναι 100 φορές γρηγορότεροι και μπορούν να διπλασιάσουν τη βιομάζα τους σε λιγότερο από μία μέρα. Επιπρόσθετα, τα μικροφύκη επιτρέπουν την καλλιέργεια σε απόβλητα κτηνοτροφίας, θαλασσινό νερό και σε άγονες περιοχές. Όλα αυτά τα χαρακτηριστικά τα κάνουν μία πολύ καλή πηγή για παραγωγή ενέργειας, ενώ παράλληλα μπορούν συνεισφέρουν στον καθαρισμό των υδάτων και στη μείωση του διοξειδίου του άνθρακα.
Χρήσεις
Το (βιο)μεθάνιο που παράγεται μέσω της αναερόβιας πέψης μπορεί να χρησιμοποιηθεί ως καύσιμο για την παραγωγή θερμότητας σε λέβητα ή για τη συμπαραγωγή  ηλεκτρισμού και θερμότητας (CHP). Άλλες ενδιαφέρουσες  εφαρμογές του βιοαερίου είναι η  χρήση του ως καύσιμο μέσων μεταφοράς ή εισαγωγή του στο δίκτυο φυσικού αερίου. Πέρα από το μεθάνιο, παράγονται και άλλα δύο παραπροϊόντα, το διοξείδιο του άνθρακα και το πλούσιο σε θρεπτικά συστατικά χωνευμένο υλικό (digestate). Το διοξείδιο του άνθρακα μπορεί να χρησιμοποιηθεί ως πηγή άνθρακα για την καλλιέργεια των μικροφυκών, ενώ το χωνευμένο υλικό ως λίπασμα και πηγή θρεπτικών για την ανάπτυξη των μικροφυκών. Έτσι, το περιβαλλοντικό και οικονομικό κόστος της χρήσης φωσφορικών και αζωτούχων λιπασμάτων μπορεί να αποφευχθεί.
Εξωτερικοί σύνδεσμοι
Κατηγορία:Φυκολογία Κατηγορία:Βιοτεχνολογία Κατηγορία:Βιοαέριο
Νέα Σερβική Δημοκρατία
Η Νέα Σερβική Δημοκρατία είναι ένα δεξιό εθνικό συντηρητικό πολιτικό κόμμα στο Μαυροβούνιο. Υποστηρίζει την ενότητα Σερβίας-Μαυροβουνίου.και τη Ρωσοφιλία. Ιδρύθηκε στις 24 Ιανουαρίου 2009 με συγχώνευση των κομμάτων Σερβικό Λαϊκό Κόμμα και Λαϊκό Σοσιαλιστικό Κόμμα Μαυροβουνίου. Ιδρυτής και πρώτος πρόεδρος του κόμματος, που διατηρεί τη θέση του μέχρι σήμερα, είναι ο Αντρίγια Μάντιτς. Από το 2012 η Νέα Σερβική Δημοκρατία είναι μέρος της συμμαχίας Δημοκρατικό Μέτωπο.
Παραπομπές
Κατηγορία:Πολιτικά κόμματα Μαυροβουνίου
ΦΚ Σαράγεβο
Η '''Φ.Κ. Σαράγεβο''' (βοσνιακά: F.K. Sarajevo) είναι αθλητικός σύλλογος της Βοσνίας-Ερζεγοβίνης που εδρεύει στην πόλη του Σαράγεβο.
Ιστορία
Ιδρύθηκε στις 24 Οκτωβρίου του 1946 ως Τορπέντο. Το 1947, άλλαξε την ονομασία της σε ΣΝ Μετάλατσα Σαράγεβο και το 1949 πήρε το σημερινό της όνομα. Μέχρι το 1992 συμμετείχε στο Πρωτάθλημα ποδοσφαίρου Γιουγκοσλαβίας.
Εξωτερικοί σύνδεσμοι
Κατηγορία:Ποδοσφαιρικές ομάδες Βοσνίας και Ερζεγοβίνης Κατηγορία:Ιδρύσεις αθλητικών συλλόγων το 1946 Κατηγορία:Ιδρύσεις ποδοσφαιρικών ομάδων το 1946 Κατηγορία:ΦΚ Σαράγεβο
Fates Warning
Οι Fates Warning είναι αμερικάνικο progressive metal συγκρότημα, το οποίο δημιουργήθηκε το 1982 και συνεχίζει μέχρι σήμερα, έχοντας αλλάξει μουσικό στυλ από το αρχικό αμερικάνικο power metal αλλά διατηρώντας ένα σημαντικό αριθμό οπαδών.
Τα πρώτα τρία άλμπουμ
Οι Fates Warning δημιουργήθηκαν στο Χάρτφορντ του Κονέκτικατ με το όνομα Misfit, έχοντας στη σύνθεση τους τον τραγουδιστή Τζον Αρτς, τους κιθαρίστες Βίκτορ Αρντουίνι και Τζιμ Ματέος, τον μπασίστα Τζο ΝτιΜπάιας και το ντράμερ Στιβ Ζίμερμαν. Με αυτή τη μορφή ηχογράφησαν το πρώτο τους ντέμο το 1983, πριν μετονομαστούν σε Fates Warning. Μία σειρά από ντέμο τα οποία περιελάμβαναν τα τραγούδια "Shadowfax", "Kiss Of Death" και "Night On Bröcken" οδήγησαν το συγκρότημα στο να συμπεριληφθεί στη συλλογή "Metal Massacre V", υπογράφοντας συμβόλαιο συνεργασίας με τη "Metal Blade Records".
Στις 9 Σεπτεμβρίου 1984 κυκλοφόρησαν το πρώτο τους άλμπουμ με τίτλο "Night on Bröcken", του οποίου το όνομα αναφέρεται στο όρος Μπλόκσμπεργκ της Γερμανίας, το οποίο είναι συνδεδεμένο με τη Βαλπουργιανή Νύχτα. Ο ήχος του συγκροτήματος είχε ιδιαίτερες επιρροές από το παραδοσιακό χέβι μέταλ των Iron Maiden και το άλμπουμ κυκλοφόρησε με δύο διαφορετικά εξώφυλλα.
Ο ήχος των Fates Warning έγινε πολυπλοκότερος για το "The Spectre Within" του 1985, παρουσιάζοντας έναν πιο ώριμο Τζον Αρτς στο μικρόφωνο. Η ηχογράφηση του άλμπουμ πραγματοποιήθηκε στο Λος Άντζελες με τον Μπιλ Μετόγιερ σαν μηχανικό ήχου και τον Μπράιαν Σλάγκελ στην παραγωγή. Μετά την κυκλοφορία του άλμπουμ, ο Αρντουίνι αποχώρησε δίνοντας τη θέση του στον Φρανκ Αρέστι.
Στα τέλη του 1986 κυκλοφόρησε το "Awaken the Guardian" καταφέρνοντας να μπει στο Billboard 200, επιτυχία η οποία δεν εμπόδισε τον Τζον Αρτς να παραιτηθεί από το συγκρότημα λόγω της διαφωνίας του με τη μουσική τους κατεύθυνση. Τη θέση του πήρε ο Ρέι Άλντερ.
Αναγνώριση
Ακολούθησε το "Parallels" τον Οκτώβριο του 1991 σε παρόμοιο ύφος, ηχογραφημένο στα "Metalworks Studios" με παραγωγό, και πάλι, τον Τέρι Μπράουν. Ο τραγουδιστής των Dream Theater, Τζέιμς ΛαΜπρι συμμετείχε στο τραγούδι "Life In Still Water" και ο δίσκος έφθασε να πουλήσει πάνω από 150.000 αντίτυπα σε όλο τον κόσμο.
Το "A Pleasant Shade of Gray" εκδόθηκε τον Απρίλιο του 1997 και τη θέση του μπασίστα ανέλαβε ο Τζόι Βέρα των Armored Saint. Ο Κέβιν Μουρ έγινε μέλος του σχήματος και αυτό ήταν το πρώτο concept άλμπουμ του συγκροτήματος, περιλαμβάνοντας ένα 55λεπτο κομμάτι χωρισμένο σε δώδεκα μέρη. Κατά την περιοδεία για την προώθηση του δίσκου, ηχογραφήθηκε το διπλό "Still Life", με ολόκληρο το "A Pleasant Shade of Gray" στο πρώτο του μέρος.
Η νέα χιλιετία
150px|thumb|Ο Φρανκ Αρέστι Μετά από αυτές τις κυκλοφορίες,τα μέλη του συγκροτήματος ασχολήθηκαν με προσωπικά πρότζεκτ για το 1999, επανερχόμενοι τον Ιούλιο του 2000 με τον δίσκο "Disconnected" και περιοδεύοντας στη Βόρεια Αμερική με τους Nevermore και τους Planet X, ενώ τον Απρίλιο του 2001, περιόδευσαν μαζί με τους Savatage.
Τον Σεπτέμβριο του 2002, η "Metal Blade" επανεξέδωσε τα δύο πρώτα άλμπουμ των Fates Warning με επιπλέον κομμάτια, ανέκδοτες ηχογραφήσεις και συνεντεύξεις. Το καλοκαίρι της επόμενης χρονιάς, το συγκρότημα περιόδευσε στις Ηνωμένες Πολιτείες μαζί με τους Dream Theater και τους Queensrÿche. Ο Φρανκ Αρέστι επέστρεψε στο σχήμα για το άλμπουμ "Fates Warning X", τον Οκτώβριο του 2004. Στη ζωντανή εμφάνιση του συγκροτήματος στο "Headway festival" της Ολλανδίας, ο ντράμερ Μάικ Πορντόι έκανε γκεστ συμμετοχή για τους Fates Warning.
Το συγκρότημα επέστρεψε στις ζωντανές εμφανίσεις το 2006, συμμετέχοντας στο φεστιβάλ "Rock Hard" στη Γερμανία τον Ιούνιο εκείνης της χρονιάς.
Το 2007, τα τύμπανα ανέλαβε ο Μπομπι Γιάρζομπεκ, γνωστός για τη συνεργασία του με τους Riot, Halford, Iced Earth, κ.α.. Οι Fates Warning περιόδευσαν στην Ευρώπη το Νοέμβριο εκείνης της χρονιάς, επανερχόμενοι στις ζωντανές εμφανίσεις το 2010, με τη σύνθεση που ηχογράφησε το "Parallels", με τους Άλντερ, Ματέος, ΝτιΜπάιας, Αρέστι και Ζόντερ, η οποία επανενώθηκε για περιορισμένο αριθμό ζωντανών εμφανίσεων, γιορτάζοντας την επανέκδοση του δίσκου από τη "Metal Blade".
Το ενδέκατο άλμπουμ των Fates Warning με τίτλο "Darkness in a Different Light", κυκλοφόρησε μετά από αρκετές αναβολές στις 27 Σεπτεμβρίου 2013, επαναφέροντας το συγκρότημα στο Billboard 200 μετά από 24 χρόνια, ενώ κατάφεραν να μπουν στα τσαρτ της Γερμανίας, της Ελβετίας, της Ολλανδίας και του Βελγίου. Για την προώθηση του δίσκου περιόδευσαν στη Βόρεια Αμερική στα τέλη της χρονιάς, συνεχίζοντας στην κεντρική Ευρώπη τον Απρίλιο του 2014.
Μέσα στο 2015, έγινε γνωστό ότι οι Fates Warning θα επιστρέψουν στο στούντιο τον Δεκέμβριο του 2015, με σκοπό μία πιθανή κυκλοφορία μέσα στο 2016. Ο νέος δίσκος έφερε τον τίτλο "Theories of Flight" και στην ειδική του έκδοση περιελάμβανε ένα δεύτερο CD με ακουστικές εκτελέσεις.
Τον Απρίλιο του 2017, κυκλοφόρησε ένα ζωντανό άλμπουμ με τίτλο "Awaken the Guardian Live", ηχογραφημένο κατά την περιοδεία όπου γιόρτασαν τα τριάντα χρόνια από την κυκλοφορία του τρίτου τους δίσκου.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανικά progressive metal συγκροτήματα Κατηγορία:Αμερικανικά power metal συγκροτήματα Κατηγορία:Μουσικά συγκροτήματα από το Κονέκτικατ
Μητροπολίτης Βρεσθένης Θεόκλητος
Ο Μητροπολίτης Βρεσθένης Θεόκλητος (κατά κόσμον Θεόδωρος Κουμαριανός, γεννήθηκε στον Βόλο το 1953) είναι Έλληνας ιεράρχης. Έχει διατελέσει Μητροπολίτης Θεσσαλιώτιδος και Φαναριοφερσάλων και σήμερα είναι Μητροπολίτης Βρεσθένης.
Βιογραφικά στοιχεία
Γεννήθηκε το 1953 στον Βόλο. Σπούδασε αρχικά στην Ανωτέρα Εκκλησιαστική Σχολή Θεσσαλονίκης και ακολούθως στην Θεολογική Σχολή του Πανεπιστημίου Αθηνών. Διετέλεσε Πρωτοσύγγελος της Ιεράς Μητροπόλεως Δημητριάδος και Αλμυρού. Στην συνέχεια διορίστηκε εκπρόσωπος τύπου της Ιεράς Συνόδου της Εκκλησία της Ελλάδας και του Αρχιεπισκόπου Αθηνών και Πάσης Ελλάδος Χριστοδούλου.
Εκλέχθηκε στις 14 Οκτωβρίου 1999 από την Ιεραρχία της Εκκλησίας της Ελλάδος, Μητροπολίτης Θεσσαλιώτιδος και Φαναριοφερσάλων. Παραιτήθηκε την 1η Μαρτίου 2005. Στις αρχές του 2006, έλαβε τον τιμιτικό τίτλο του Μητροπολίτη Βρεσθένης.
Το 2007 ο αρχιεπίσκοπος Χριστόδουλος εξέτασε την εκλογή του ως μητροπολίτη Μεσσηνίας, αλλά μετά την εκδήλωση αντιδράσεων ιεραρχών και της τοπικής κοινωνίας προκρίθηκε η υποψηφιότητα του Χρυσόστομου Σαββάτου.
Εξωτερικοί σύνδεσμοι
Κατηγορία:Βιογραφία-επέκταση Κατηγορία:Επίσκοποι Βρεσθένης Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 12/2012 Κατηγορία:Μητροπολίτες Θεσσαλιώτιδος και Φαναριοφερσάλων
Γεράσιμος Βασιλάτος
Ο Γεράσιμος Βασιλάτος του Βασιλείου (5 Δεκεμβρίου 1901 - Ιανουάριος 1987) ήταν Έλληνας δικηγόρος, ποινικολόγος και πολιτικός, που διετέλεσε βουλευτής.
Σταδιοδρομία
Γεννήθηκε στο Δουλύχιο Κεφαλονιάς το 1901 και σπούδασε νομικά στο Πανεπιστήμιο των Αθηνών. Σταδιοδρόμησε ως δικηγόρος και αργότερα ως ποινικολόγος. Τον Οκτώβριο του 1931 τραυματίστηκε με πυροβολισμούς από τον αεροπόρο Μιχαήλ Μουτούση, ο οποίος κατηγόρησε τον νεαρό δικηγόρο ότι διατηρούσε σχέσεις με την εν διαστάσει σύζυγό του, Μαργαρίτα Οριγώνη (ο Βασιλάτος ήταν δικηγόρος της). Ο αεροπόρος είχε θεωρήσει τον Βασιλάτο ως εραστή της γυναίκας του επειδή είχε επιδείξει υπέρμετρο ζήλο για να υπερασπίσει την υπόθεση της πελάτισσάς του. Κρίθηκε ένοχος με ελαφρυντικά και καταδικάστηκε όχι για την απόπειρα ανθρωποκτονίας αλλά για παράνομη κατοχή όπλου σε φυλάκιση 3 ημερών.
Την εποχή της κατοχής ήταν στην Εθνική Αντίσταση ως μέλος των Ε.Ο.Ε.Α. και από το 1942 έως το 1943 έδινε στους συμμάχους πληροφορίες για τον οπλισμό και την κίνηση των αεροπλάνων στο υπό γερμανική κατοχή αεροδρόμιο του Τατοΐου με αποτέλεσμα τον επιτυχή βομβαρδισμό του.
Ο Βασιλάτος εξελέγη βουλευτής Σάμης το 1952 με τον Ελληνικό Συναγερμό και Αθηνών το 1961 με το Κόμμα Προοδευτικών, το 1963 και το 1964 με την Ένωση Κέντρου και το 1974 με την Ένωση Κέντρου-Νέες Δυνάμεις (εξελέγη στις 6 Μαΐου 1976 στη θέση του αποβιώσαντος Αλέξανδρου Παναγούλη., ενώ είχε χρηματίσει και δημοτικός σύμβουλος του Δήμου Αθηναίων.
Την περίοδο από το 1963 ως το 1964 υπηρέτησε ως τρίτος αντιπρόεδρος του Ελληνικού Κοινοβουλίου. Υπήρξε στενός συνεργάτης και φίλος του Γεωργίου Παπανδρέου και εξορίστηκε μαζί με 10 ακόμη βουλευτές της Ενώσεως Κέντρου στη Φολέγανδρο και κατόπιν στη Σύρο. Αφέθηκε για λίγο ελεύθερος και μετά την απόπειρα του Αλέξανδρου Παναγούλη κατά του δικτάτορα Παπαδόπουλου, συνελήφθη και πάλι και εξορίστηκε στον Άγιο Ευστράτιο και κατόπιν στο Πλωμάρι Μυτιλήνης. Ήταν παντρεμένος με τη Μαρία Μάνεση και απέκτησαν 2 γιους.
Πηγές
Κατηγορία:Ποινικολόγοι Κατηγορία:Βουλευτές Αθηνών Κατηγορία:Βουλευτές Σάμης Κατηγορία:Βουλευτές εκλεγμένοι με το Κόμμα Προοδευτικών Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Ελένη-Κλαούντια Πόλακ
Η Ελένη Κλαούντια Πόλακ (γεννήθηκε στις 9 Σεπτεμβρίου 1996) είναι Ελληνίδα αθλήτρια του άλματος επί κοντώ. Εκπροσώπησε την Ελλάδα στους Θερινούς Ολυμπιακούς Αγώνες του 2020 στο Τόκιο.
Βιογραφία
Η Πόλακ γεννήθηκε στην Ελλάδα από γονείς μετανάστες, από Πολωνό πατέρα και μητέρα από τη Σρι Λάνκα.
Μεγάλωσε στην Καλλιθέα. Έχασε τον πατέρα της όταν ήταν οκτώ ετών και έχει σπουδάσει αισθητικός.
Αθλητική σταδιοδρομία
Η Πόλακ με 4.65 μ. κατέλαβε την 5η θέση στον τελικό του επί κοντώ γυναικών στο Ευρωπαϊκό Πρωτάθλημα Κλειστού Στίβου του 2021 στο Τόρουν. Προπονητής της είναι ο Μανώλης Καραγιάννης.
Παραπομπές
Κατηγορία:Ελληνίδες αθλήτριες του άλματος επί κοντώ Κατηγορία:Έλληνες πολωνικής καταγωγής Κατηγορία:Αθλητές του στίβου στους Θερινούς Ολυμπιακούς Αγώνες 2020
Ειρηναίος Θείρσιος
Ο Ειρηναίος Θείρσιος (γερμ. Friedrich Thiersch) υπήρξε Γερμανός φιλέλληνας και ουμανιστής φιλόλογος, ο οποίος ονομάστηκε «Praeceptor Bavariae» («Διδάσκαλος της Βαυαρίας») και «Πατέρας της ουμανιστικής εκπαίδευσης» στη Βαυαρία. Η συνδρομή του για την ανάπτυξη της εκπαίδευσης στη Βαυαρία θεωρείται ότι ήταν ισάξια του αντίστοιχου Χούμπολντ στην Πρωσία. Στην Ελλάδα διέπρεψε κατά τα χρόνια του Όθωνα. Αν και το όνομά του στη γλώσσα του προφέρεται Φρίντριχ Τίερς, αυτός ο ίδιος καθιέρωσε στα ελληνικά την εξελληνισμένη εκδοχή «Ειρηναίος Θείρσιος».
Βιογραφία
Γεννήθηκε στις 17 Ιουνίου 1784 στην Κίρσαϊντουνγκεν, που σήμερα βρίσκεται στη Σαξονία-Άνχαλτ. Οι γονείς του ήταν βιομήχανοι. Αρχικά επιδόθηκε στη σπουδή της θεολογίας και διορίστηκε καθηγητής στο γυμνάσιο του Γκαίτιγκεν. Το 1809 διορίστηκε καθηγητής του εκεί Πανεπιστημίου.
Όταν ιδρύθηκε γυμνάσιο στο Μόναχο, έλαβε πρόσκληση να διδάξει εκεί, και ταυτόχρονα να αναλάβει την ιδιαίτερη μόρφωση των Βαυαρών βασιλοπαίδων. Ίδρυσε φιλολογικό τμήμα στη Βαυαρική Ακαδημία Επιστημών.
thumb|left|Αναπαράσταση της αρχαίας [[Πέργαμος|Περγάμου από τον Θείρσιο, 1882]] Ήταν ένθερμος φιλέλληνας και από το 1812 εργάστηκε για να βοηθήσει την ανάπτυξη της παιδείας των ακόμα υπόδουλων Ελλήνων, ενώ στο σπίτι του είχε εγκαταστήσει ιδιαίτερη σχολή για νέους Έλληνες. Έπειτα, στα χρόνια της Ελληνικής επανάστασης του 1821 ενήργησε μέσα από τους φιλελληνικούς συλλόγους για τη συλλογή οικονομικών ενισχύσεων για την Ελλάδα. Ήταν εμπνευστής της ιδέας για τη δημιουργία της περίφημης Γερμανικής Λεγεώνας. Ο Τηρς συνέβαλε αρκετά στην υλοποίηση του σχεδίου του και τελικά ήρθε σε επαφή με τον Θεσσαλό προεστό και βαρώνο Θεοχάρη Ολύμπιο Κεφαλά, που βρισκόταν στην Τεργέστη, και ο οποίος τον Σεπτέμβριο της ίδιας χρονιάς ήρθε στην Ελλάδα για να υποβάλλει στις ελληνικές αρχές το σχέδιο του Τηρς. Το αίτημα έγινε αποδεκτό.
Ήρθε στην Ελλάδα το 1831 και επιδόθηκε σε αρχαιολογικές μελέτες. Το 1851 συνέστησε επιτροπή για την επανόρθωση και μελέτη του Ερεχθείου που είχε καταστραφεί από τις μάχες με τις πολιορκίες της Αθήνας.
Επέστρεψε στη Βαυαρία και τιμήθηκε από την πατρίδα του. Απεβίωσε στο Μόναχο στις 25 Φεβρουαρίου 1860.
Συγγράμματα
thumb|right|250px|Ο Οικογενειακός τάφος των Θειρσίων στο Παλαιό Νότιο Νεκροταφείο του Μονάχου Εκτός των άλλων έργων του, σημαντικά είναι
Σελήνη
Η Σελήνη είναι ο μοναδικός φυσικός δορυφόρος της Γης και ο πέμπτος μεγαλύτερος φυσικός δορυφόρος του ηλιακού συστήματος. Πήρε το όνομά του από τη Σελήνη, αρχαιοελληνική θεά του δορυφόρου αυτού. Λέγεται επίσης και «Φεγγάρι» στη δημοτική γλώσσα. Είναι το φωτεινότερο σώμα στον ουρανό μετά τον Ήλιο, επειδή είναι και το κοντινότερο στη Γη ουράνιο σώμα. Εξαιτίας αυτής της εγγύτητας, η Σελήνη ασκεί ισχυρή βαρυτική επίδραση στη Γη (παλιρροϊκή αλληλεπίδραση), προκαλώντας φαινόμενα όπως οι παλίρροιες, αλλά και επηρεάζοντας τον άξονα περιστροφής της.
Η μέση απόσταση Γης - Σελήνης είναι 384.403 χιλιόμετρα (παρατηρείται ότι αυτή η απόσταση αυξάνεται κατά περίπου 0,32 εκατοστά το μήνα και αυτό συμβαίνει λόγω των παλιρροϊκών δυνάμεων). Η διάμετρος της σελήνης είναι 3.476 χιλιόμετρα (περίπου το 1/4 της γήινης). Η βαρύτητα στην επιφάνεια της Σελήνης είναι σε ένταση το 1/6 περίπου αυτής της Γης. Περιστρέφεται στον ελαφρώς κεκλιμένο άξονά της σε 27 ημέρες 7 ώρες και 43 λεπτά, ακριβώς στον ίδιο χρόνο που διαρκεί η τροχιακή περιφορά της γύρω από τη Γη. Αυτός ο συντονισμός είναι και ο λόγος που από τη Γη είναι ορατή μόνο η μια πλευρά της Σελήνης, η οποία χαρακτηρίζεται από σκοτεινές ηφαιστειακές θάλασσες, οι οποίες βρίσκονται ανάμεσα στα λαμπρά υψίπεδα και τους κρατήρες. Αν και φαίνεται λαμπρή, στην πραγματικότητα, η επιφάνεια της Σελήνης είναι αρκετά σκοτεινή, με ανακλαστικότητα παρόμοια με αυτή της ασφάλτου.
Ανάλογα με τη θέση του Ήλιου, της Γης και της Σελήνης, διαφορετικό τμήμα της Σελήνης φαίνεται να φωτίζεται, δημιουργώντας τις φάσεις της Σελήνης. Οι εκλείψεις Ηλίου προκαλούνται από τη Σελήνη, όταν αυτή περνά φαινομενικά μπροστά από το Ήλιο, σκιάζοντας μέρος της Γης, αντίθετα με τις εκλείψεις Σελήνης που προκαλούνται ομοίως από τον πλανήτη Γη. Λόγω της λαμπρότητας και των τακτικών της φάσεων, η Σελήνη έχει σημαντικό πολιτιστικό ρόλο από την αρχαιότητα.
Σχηματισμός
Αρκετοί μηχανισμοί έχουν προταθεί για το σχηματισμό της Σελήνης 4,527 ± 0,010 δισεκατομμύρια χρόνια πριν, περίπου 30-50 εκατομμύρια χρόνια μετά τον σχηματισμό του ηλιακού συστήματος. Σε αυτούς τους μηχανισμούς περιλαμβάνονται: η αποκοπή της Σελήνης από τον φλοιό της Γης από φυγόκεντρες δυνάμεις, η οποία θα απαιτούσε υπερβολικά μεγάλη αρχική ταχύτητα περιστροφής της Γης, η βαρυτική σύλληψη μίας προσχηματισμένης Σελήνης, η οποία θα απαιτούσε ανέφικτα εκτεταμένη ατμόσφαιρα της Γης να διαχέει την ενέργεια της στο σημείο που διέρχεται η Σελήνη, και τη συν-δημιουργία της Γης και της Σελήνης από κοινού στον αρχέγονο δίσκο προσαύξησης, το οποίο δεν εξηγεί την έλλειψη του μεταλλικού σιδήρου στο φεγγάρι. Αυτές οι υποθέσεις, επίσης, δεν μπορούν να εξηγήσουν την υψηλή στροφορμή στο σύστημα Γης-Σελήνης.
Ο πιο πιθανός μηχανισμός είναι η σύγκρουση ενός πλανήτη με τη νεαρή Γη. Μετά τη σύγκρουση τα συντρίμμια που εκτινάχθηκαν στο διάστημα τέθηκαν σε τροχιά γύρω από τη Γη και στο τέλος σχημάτισαν τη Σελήνη. Οι γιγάντιες συγκρούσεις πιστεύεται ότι ήταν κοινές στις αρχές του Ηλιακού Συστήματος. Προσομοιώσεις σε ηλεκτρονικό υπολογιστή που αναπαράγουν μία τεράστια σύγκρουση, είναι συνεπείς με τις μετρήσεις της στροφορμής του συστήματος Γης-Σελήνης, και το μικρό μέγεθος του πυρήνα της Σελήνης. Δείχνουν επίσης ότι η περισσότερη από τη Σελήνη προήλθε από σύγκρουση, όχι από την πρωτο-Γη. Ωστόσο, οι μετεωρίτες δείχνουν ότι και άλλα εσωτερικά σώματα του ηλιακού συστήματος, όπως ο Άρης και η Εστία έχουν πολύ διαφορετικές συγκεντρώσεις όσον αφορά τα ισότοπα του οξυγόνου και του βολφραμίου από ότι με τη Γη, ενώ η Γη και η Σελήνη έχουν σχεδόν ταυτόσημες ισοτοπικές συνθέσεις. Μετά την ανάμειξη του εξατμιθέντος υλικού κατά τη διαμόρφωσης της Γης και της Σελήνης, θα μπορούσε να εξισωθούν οι ισοτοπικές συνθέσεις τους, αν και αυτό συζητείται.
Ενώ υπάρχει η θεωρία ότι η νεαρή Σελήνη μεγάλωσε γρήγορα προσροφώντας τα κομμάτια που τέθηκαν σε τροχιά, μια δεύτερη θεωρία υποστηρίζει ότι αρχικά δημιουργήθηκαν δύο φεγγάρια τα οποία στη συνέχεια συγχωνεύτηκαν σε μια αργή σύγκρουση, σχηματίζοντας τη σημερινή Σελήνη. Η θεωρία αυτή εξηγεί γιατί ο φλοιός της Σελήνης είναι κατά 50 χιλιόμετρα πιο παχύς στην αθέατη πλευρά της από ότι σε αυτή που φαίνεται από τη Γη. Υπολογιστικά μοντέλα δείχνουν ότι το μικρότερο φεγγάρι είχε μόλις το ένα τριακοστό της μάζας της Σελήνης και διάμετρο γύρω στα 1.000 χιλιόμετρα. Καθώς οι παλιρροϊκές δυνάμεις της Γης θα αύξαναν την ακτίνα της τροχιάς των δύο φεγγαριών, οι ισορροπίες μεταξύ τους άλλαξαν, με αποτέλεσμα να συγκρουστούν με μικρή ταχύτητα και ουσιαστικά το μικρό φεγγάρι να «απλωθεί» γύρω από το μεγαλύτερο. Άλλες θεωρίες για να εξηγήσουν το φαινόμενο, είναι μια ασύμμετρη σύγκρουση που δημιούργησε το μεγάλο κρατήρα στο νότιο πόλο της Σελήνης και η δράση των παλιρροϊκών δυνάμεων.
Εσωτερική δομή
thumb|220px|left|Η δομή της Σελήνης Η Σελήνη είναι διαφοροποιημένο σώμα. Διαθέτει γεωχημικά διακριτό φλοιό, μανδύα και πυρήνα. Η Σελήνη έχει στερεό εσωτερικό πυρήνα πλούσιο σε σίδηρο με ακτίνα 240 χιλιόμετρα, ο οποίος περιβάλλεται από υγρό εξωτερικό πυρήνα, ο οποίος αποτελείται από υγρό σίδηρο και έχει ακτίνα 300 χιλιόμετρα. Γύρω από τον πυρήνα βρίσκεται ένα μερικώς τετηγμένο στρώμα, με ακτίνα περίπου 500 χιλιομέτρων. Θεωρείται ότι δημιουργήθηκε από την κρυσταλλοποίηση ενός παγκόσμιου ωκεανού μάγματος λίγο μετά τη δημιουργία της Σελήνης. Η κρυσταλλοποίηση του μάγματος θα δημιουργούσε ένα μαφικό μανδύα από την κατακρήμνιση των ορυκτών ολιβίνη, κλινοπυροξένη και ορθοπυροξένη, ενώ πλαγιόκλαστα ορυκτά θα επέπλεαν και θα σχημάτιζαν τον φλοιό. Ο φλοιός του φεγγαριού αποτελείται κυρίως από ανορθοσίτη και δείγματα από τη λάβα στην επιφάνεια της Σελήνης επιβεβαιώνουν ότι είναι μαφικής σύστασης. Γεωφυσικές τεχνικές δείχνουν ότι ο φλοιός έχει πάχος περίπου 50 χιλιόμετρα.
Η Σελήνη είναι ο δεύτερος πυκνότερος δορυφόρος στο Ηλιακό Σύστημα μετά την Ιώ.
Επιφανειακή γεωλογία
thumb|250px|Τοπογραφικός χάρτης της Σελήνης Η τοπογραφία της επιφάνειας της Σελήνης μετρήθηκε με laser και ανάλυση στερεοσκοπικών εικόνων. Το πιο ευδιάκριτο τοπογραφικό χαρακτηριστικό της επιφάνειας της Σελήνης είναι ο τεράστιος κρατήρας νότιου πόλου-Αίτκεν, στην άπω πλευρά της Σελήνης, με διάμετρο 2.240 χιλιόμετρα. Είναι ο μεγαλύτερος κρατήρας της Σελήνης και ο δεύτερος μεγαλύτερος επιβεβαιωμένος κρατήρας πρόσκρουσης στο Ηλιακό Σύστημα. Με βάθος 13 χιλιόμετρα, ο πυθμένας του είναι το χαμηλότερο σημείο της Σελήνης. Τα μεγαλύτερα υψόμετρα καταγράφονται ακριβώς προς τα βορειοανατολικά, και έχει προταθεί ότι αυτή η περιοχή είναι παχύτερη λόγω της πλάγιας πρόσκρουσης που δημιούργησε τον κρατήρα στο νότιο πόλο. Άλλοι μεγάλοι κρατήρες πρόσκρουσης, όπως η θάλασσα των Όμβρων και η θάλασσα των Κρίσεων, διαθέτουν επίσης τοπικά χαμηλό υψόμετρο και ανυψωμένα χείλη. Η άπω πλευρά της Σελήνης έχει περίπου 1,9 χιλιόμετρα μεγαλύτερο υψόμετρο από την εγγύς πλευρά.
Ηφαιστειακά χαρακτηριστικά
Οι σκοτεινές και σχετικά χωρίς χαρακτηριστικά σεληνιακές πεδιάδες οι οποίες διακρίνονται δια γυμνού οφθαλμού αποκαλούνται θάλασσες (maria, ενικός mare), επειδή οι αρχαίοι αστρονόμοι πίστευαν ότι ήταν γεμάτες νερό. Σήμερα είναι γνωστό ότι είναι τεράστιες λίμνες στερεοποιημένης αρχαίας βασαλτικής λάβας. Αν και παρόμοιοι με τους γήινους βασάλτες, οι σεληνιακοί βασάλτες περιέχουν περισσότερο σίδηρο και όχι ορυκτά αλλοιωμένα από νερό. Η πλειονότητα αυτής της λάβας εξερράγη ή έρευσε σε βαθύπεδα που δημιουργήθηκαν από προσκρούσεις. Σε αρκετές γεωλογικές περιοχές στην κοντινή πλευρά της Σελήνης βρίσκονται ασπιδωτά ηφαίστεια και ηφαιστειακοί δόμοι.
Σχεδόν όλες οι θάλασσες βρίσκονται στην εγγύς πλευρά της Σελήνης, καλύπτοντας το 31% της επιφάνειας της κοντινής πλευράς, σε σύγκριση με τις λίγες και μικρότερες στην άπω πλευρά, όπου καλύπτουν μόνο το 2%. Αιτία αυτής της κατανομής θεωρείται η συγκέντρωση στοιχείων τα οποία παράγουν θερμότητα κάτω από τον φλοιό στην κοντινή πλευρά, όπως φαίνεται από τον γεωχημικό χάρτη που παρήγαγε ο φασματογράφος ακτίνων γ του Lunar Prospector. Τα στοιχεία αυτά θέρμαναν τον υποκείμενο μανδύα, ο οποίος τήχθηκε μερικώς, ανήλθε στην επιφάνεια και εξερράγη. Οι περισσότεροι από τους βασάλτες των σεληνιακών θαλασσών εξερράγησαν την Ιμβριακή περίοδο, 3-3,5 δις χρόνια πριν, αν και μερικά δείγματα που έχουν ραδιοχρονολογηθεί και είχαν ηλικία 4,2 δις χρόνια. Η συγκέντρωση των θαλασσών στην κοντινή πλευρά της Σελήνης αντικατοπτρίζει τον παχύτερο φλοιό στα υψίπεδα της άπω πλευράς, τα οποία μπορεί να δημιουργήθηκαν από τη πρόσκρουση με χαμηλή ταχύτητα ενός δεύτερου δορυφόρου λίγες δεκάδες εκατομμύρια χρόνια μετά τον σχηματισμό τους.
Μέχρι πρόσφατα, οι πιο πρόσφατες εκρήξεις, των οποίων η ηλικία προσδιορίστηκε από τη μέτρηση του αριθμού κρατήρων, φαινόταν ότι έλαβαν χώρα πριν 1,2 δις χρόνια. Το 2006, μια έρευνα στον κρατήρα Ίνα, στη λίμνη της Ευτυχία, ανακαλύφθηκε ένα χαρακτηριστικό χωρίς σκόνη και διάβρωση από συντρίμμια, του οποίου η ηλικία υπολογίστηκε σε μόλις 2 εκατομμύρια χρόνια. Σεισμοί και απελευθερώσεις αερίων υποδεικνύουν συνεχιζόμενη σεληνιακή δραστηριότητα. Το 2014 ανακοινώθηκε η ανακάλυψη στοιχείων πρόσφατης ηφαιστειακής δραστηριότητας σε 70 ανώμαλες κηλίδες από το Lunar Reconnaissance Orbiter, κάποιες με ηλικία μικρότερη από 50 εκατομμύρια χρόνια. Είναι πιθανό ότι ένας αρχικά θερμότερος μανδύας ή/και τοπική αύξηση της συγκέντρωσης υλικών που παράγουν θερμότητα στο μανδύα μπορεί να οδηγούν σε παρατεταμένη δραστηριότητα στην περιοχή της ανατολικής λεκάνης, στα όρια εγγύς και άπω πλευράς.
Οι περιοχές με λαμπρότερο χρώμα αποκαλούνται γαίες ή υψίπεδα, καθώς βρίσκονται σε μεγαλύτερο υψόμετρο από τις θάλασσες. Δημιουργήθηκαν πριν περίπου 4,4 δις χρόνια. Σε αντίθεση με τη Γη, θεωρείται ότι τα μεγάλα σεληνιακά βουνά δεν δημιουργήθηκαν από τεκτονική δραστηριότητα.
Κρατήρες
Μια άλλη γεωλογική εξεργασία η οποία έχει επηρεάσει την επιφάνεια της Σελήνης είναι οι κρατήρες πρόσκρουσης, με κρατήρες οι οποίοι δημιουργήθηκαν από την πρόσκρουση αστεροειδών και κομητών. Εκτιμάται ότι στην εγγύς πλευρά της Σελήνης βρίσκονται περίπου 300.000 κρατήρες με διάμετρο μεγαλύτερη από ένα χιλιόμετρο. Κάποιοι έχουν πάρει το όνομά τους από επιστήμονες, εξερευνητές και ακαδημαϊκούς. Η γεωλογική κλίμακα της Σελήνης υπολογίζεται από μεγάλα συμβάντα πρόσκρουσης. Η έλλειψη ατμόσφαιρας, καιρικών φαινομένων και πρόσφατων γεωλογικών διεργασιών σημαίνει ότι πολλοί από τους κρατήρες είναι καλά διατηρημένοι.
Εξερεύνηση της Σελήνης
thumb|left|310px|Η αθέατη πλευρά της Σελήνης. Το 1969, οι Νηλ Άρμστρονγκ (Neil Armstrong) και Μπαζ Όλντριν (Buzz Aldrin) κατά την αποστολή Απόλλων 11 του διαστημικού προγράμματος «Απόλλων» (Apollo) έγιναν οι πρώτοι άνθρωποι που πάτησαν στην επιφάνεια της Σελήνης. Ακολούθησαν άλλοι δέκα αστροναύτες κατά τις αποστολές Απόλλων 12, Απόλλων 14, Απόλλων 15, Απόλλων 16 και τελευταία την Απόλλων 17 το 1972. Η επιστροφή του ανθρώπου στη Σελήνη προβλέπεται περίπου το 2025, με το Πρόγραμμα Άρτεμις της NASA, ενώ υπάρχουν σχέδια για επανδρωμένη αποστολή και από τους Κινέζους.
Στις 13 Νοεμβρίου 2009 η NASA ανακοίνωσε ότι η αποστολή LCROSS, με μια ελεγχόμενη συντριβή συσκευής στον νότιο πόλο της σελήνης κατάφερε να ανακαλύψει σημαντικές ποσότητες νερού. Στις 3 Ιανουαρίου 2019 η Κίνα πραγματοποίησε την πρώτη ομαλή προσεδάφιση στην αθέατη πλευρά της Σελήνης με την αποστολή Chang'e 4.
Κινήσεις
Οι βασικές κινήσεις της Σελήνης είναι δύο. Κινείται γύρω από τη Γη σε ελλειπτική τροχιά και συμπληρώνει μια περιστροφή γύρω από το κέντρο της σε 29,53 ημέρες. Ο χρόνος αυτός ονομάζεται συνοδικός μήνας. Επίσης περιστρέφεται γύρω από τον άξονα της και συμπληρώνει μια περιστροφή σε 27,3 ημέρες. Ο χρόνος αυτός ονομάζεται αστρικός μήνας. Το αποτέλεσμα των δύο αυτών κινήσεων είναι η Σελήνη να δείχνει σε μας πάντοτε την ίδια πλευρά. Το φαινόμενο αυτό ονομάζεται σύγχρονη περιστροφή της Σελήνης και οφείλεται στην εξίσωση των χρόνων της περιφοράς της γύρω από τη Γη και της περιστροφής γύρω από τον άξονά της.
Εκτός από τις δύο αυτές κινήσεις, παρατηρούνται τα φαινόμενα των Λικνίσεων της Σελήνης (Lunar libration) όπου εμφανίζουν τη Σελήνη σαν να πραγματοποιεί μια παλινδρομική κίνηση. Οι λικνίσεις της Σελήνης χωρίζονται στις γεωμετρικές λικνίσεις και στη φυσική λίκνιση. Οι γεωμετρικές λικνίσεις χωρίζονται σε τρεις επιμέρους λικνίσεις: Την κατά μήκος λίκνιση που οφείλεται στην ελαφρώς ελλειπτική τροχιά της Σελήνης, την κατά πλάτος λίκνιση που οφείλεται σε μια μικρή κλίση μεταξύ του άξονα περιστροφής της και του επιπέδου της τροχιάς της Γης και την ημερήσια λίκνιση που οφείλεται στη μετακίνηση της θέσης του παρατηρητή πάνω στην επιφάνεια της Γης, λόγω της περιστροφής της Γης. Η φυσική λίκνιση, που δεν είναι εύκολα παρατηρήσιμη, αφορά μικρού μεγέθους ταλαντώσεις της Σελήνης. Αποτέλεσμα του συνόλου των επιμέρους λικνίσεων της Σελήνης είναι ότι ενώ μόνο το ένα ημισφαίριο της αντικρίζει τη Γη, το ποσοστό της συνολικής επιφάνειας της Σελήνης που μπορούμε να παρατηρήσουμε, σε ένα μεγάλο χρονικό διάστημα παρατηρήσεων, φτάνει μέχρι το 59% (αλλά στιγμιαία, το ανώτερο όριο παραμένει στο 50%).
thumb|center|800px|Ολική έκλειψη της Σελήνης
Εκμετάλλευση
Στα τέλη της δεκαετίας του 1950, κατά τη διάρκεια του Ψυχρού Πολέμου, ο στρατός των ΗΠΑ διεξήγαγε μελέτη σχετικά με το πόσο εφικτή θα ήταν η κατασκευή στρατιωτικής βάσης στη Σελήνη, η οποία θα είχε δυνατότητες βομβαρδισμού περιοχών στη Γη. Μέρος της μελέτης ήταν και η εξερεύνηση της δυνατότητας σχετικά με τη διεξαγωγή πυρηνικών δοκιμών στη Σελήνη. Η πολεμική αεροπορία των ΗΠΑ οργάνωσε μια παρόμοια δική της μελέτη. Και οι 2 προτάσεις απορρίφθηκαν όταν η διεύθυνση του διαστημικού προγράμματος μεταφέρθηκε τη δεκαετία του 1960 κατά κύριο λόγο στη ΝΑΣΑ από τον στρατό που ήταν προηγουμένως.
Αν και υπήρξαν τα σοβιετικά διαστημόπλοια Luna τα οποία ήταν τα πρώτα τα οποία εξερεύνησαν τη Σελήνη, καθώς και η επακόλουθη επανδρωμένη αποστολή των ΗΠΑ και η τοποθέτηση της σημαίας τους στην επιφάνεια, κανένα έθνος δεν διεκδικεί περιοχές της Σελήνης ως ιδιοκτησία. Η διαστημική συνθήκη μεταξύ της Σοβιετικής Ένωσης και των ΗΠΑ το 1967, ορίζει τη Σελήνη καθώς και όλο το διάστημα ως κοινή ιδιοκτησία όλου του ανθρώπινου είδους. Βάσει της συνθήκης αυτής η χρήση της Σελήνης προορίζεται για ειρηνικούς σκοπούς, και απαγορεύονται ρητά οι όποιες στρατιωτικές εγκαταστάσεις και δοκιμές όπλων.
Σύμφωνα με την επακόλουθη συνθήκη του 1979, απαγορεύεται η εκμετάλλευση της Σελήνης από ένα και μόνο κράτος. Ωστόσο έως το 2014, μόνο 16 κράτη έχουν επικυρώσει τη συνθήκη αυτή, και κανένα από αυτά δεν διαθέτει δυνατότητες αποστολών στη Σελήνη. Αν και αρκετοί ιδιώτες έχουν προβάλλει ισχυρισμούς περί ιδιοκτησίας εδαφών στη Σελήνη, τέτοιου είδους ισχυρισμοί θεωρούνται εξαιρετικά αναξιόπιστοι.
Πάνος Σκουρλέτης
{{Πληροφορίες πολιτικού }} Ο Παναγιώτης (Πάνος) Σκουρλέτης (Αθήνα, 1 Ιανουαρίου 1962) είναι Έλληνας πολιτικός και πρώην βουλευτής του ΣΥΡΙΖΑ.